**Hr Lauri Läänemets**

**Siseminister**

**Siseministeerium**

## Pikk 61

**15065 TALLINN**

 13.11.2024.a, nr 1-10.1/222

# Eesti Kirikute Nõukogu taotlus toetuse saamiseks uuringu „Elust usust ja usuelust 2025“ läbiviimiseks

Lugupeetud siseminister härra Lauri Läänemets

Eesti Kirikute palub leida võimaluse toetada uuringu “Elust, usust ja usuelust 2025” läbiviimist siseministeeriumi eelarvest.

Uuringut on senini läbi viidud iga viie aasta tagant. Viimane uuring leidis aset 2020. aastal.

Uuring on oluline ja rahvaloenduse kõrval ainukene usaldusväärne andmete kogumise viis Eesti rahva usuliste tõekspidamiste kohta. Samuti aitab see anda tagasisidet Eesti Kirikute Nõukogu töö kohta sh annab siseministeeriumile võimaluse hinnata paremini, kuivõrd edukalt on kasutatud Eesti Kirikute Nõukogule eraldatud riigieelarvelise eraldise vahendid.

Lisaks võimaldab uuring teha kindlaks edasised murekohad, millele Eesti Kirikute Nõukogu peab tulevikus oma töös tähelepanu pöörama.

Uuringu läbiviimise metoodikana on vaja tellida rahvastikuregistri valim vastajatest, lisaks postikontaktina ning online ja posti ankeet.

Sellise metoodika kasutamise korral on juhuvalim piisavalt suur, et tagada uuringu tulemuste tõepärasus. Sellise metoodika kasutamise puhul on aga vajalik, et uuringu tellija on siseministeerium, kuna vaid sellisel juhul on võimalik saada uuringu jaoks vajalike Rahvastikuregistri andmeid.

Hinnanguliselt on eelpool nimetaud metoodikat kasutades uuringu läbiviimise maksumuseks 25 000 eurot. See sisaldab uuringu ettevalmistamist, projektijuhtimise kulusid ning andmete kogumist ja vajalikku töötlemist.

Eesti Kirikute Nõukogu palub siseministeeriumil leida võimalus uuringu „Elust, usust ja usuelust 2025“ rahastamiseks.

Lugupidamisega

/*allkirjastatud digitaalselt/*

Urmas Viilma

Eesti Kirikute Nõukogu president

Info: Vilver Oras 646 1028